Eile õhtul korraldas Buldersi talu rahvas ekspeditsiooni Holma rannakarjamaadele kõrede uurimiseks, nende laulu on juba mitmeid õhtuid kuulda olnud. Leidsime kaks tiiki, kus kõred laulsid, ühes vähemalt 2 ja teises 1 konn. Tagasi tulles selgus aga kõige suurem üllatus - keset küla Kallikese tiigis laulis kah kõre. Oli teine ennast võhumõõgapuhma kõrvale sättinud. Sadama lähistel olla kah kõre laulu kuulda. Ju viimased vihmased aastad on sigimistingimused paremaks  teinud, vahepealsetel kuivadel aastatel leiti saarel 1-2 isendit aastas, laulu eriti kuulda ei olnud.    Kaarel